Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: a 16/2003. (IV. 18.) BM rendelethez
Paragraph Index: 313

2. A szakképzés általános célja A szakképzés során a hallgatók — kutyáik kiképzésével együtt — szerezzenek jártasságot és készséget a kutyával megerõsített szolgálat ellátásában. Sajátítsák el az õrzésvédelmi szolgálat teljesítésének szabályait szolgálati kutya alkalmazásával. Tanulják meg az õrzött objektumok rendjét veszélyeztetõ cselekmények megelõzésével, megszakításával és felderítésével kapcsolatos speciális módszereket és feladatokat. Tudjanak szakszerûen és biztonságosan intézkedni, legyenek képesek a jelentõs eseményeket, jelenségeket megfigyelni. Bûncselekmények elkövetõivel szemben szakszerûen tudják alkalmazni szolgálati kutyájukat és az egyéb — a feladatuk ellátásához biztosított — kényszerítõ eszközöket. Legyenek képesek szolgálati kutya alkalmazásával elhárítani a személyük ellen irányuló támadást. Bûncselekmények észlelése, tudomásukra jutása vagy tettenérés esetén, továbbá balesetek helyszínén határozottan, gyorsan és szakszerûen végezzék el a feladatkörükbe tartozó elsõdleges intézkedéseket. Tudjanak megfelelõ jelentést, feljelentést készíteni intézkedéseikrõl és a tudomásukra jutott vagy általuk észlelt eseményekrõl. Önállóan tudják képezni, továbbképezni szolgálati kutyájukat. Ismerjék a kutyák képzésének módszereit, a biztonsági rendszabályokat, a szolgálatuk ellátásához szükséges jogszabályokat, állategészségügyi és ebtartási rendeleteket.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes